# Práca s editorom &kate;

## Prehľad

Editor &kate; je oblasť pre úpravu textu v okne &kate;. Tento editor sa používa aj v &kwrite; a je možné použiť ho aj na zobrazenie textových súborov v oknách &konqueror; z lokálneho počítača aj po sieti.

Editor obsahuje tieto časti:

Editovacia oblasť

  To je miesto, kde je umiestnený text dokumentu.

Posuvníky

  Posuvníky označujú pozíciu viditeľnej časti textu dokumentu a dajú sa použiť pre presun po dokumente. Ťahaním posuvníkov nespôsobíte presun kurzoru pre vkladanie textu.

  Posuvníky sa zobrazujú v prípade, že sú treba.

Okraj ikon

  Okraj ikon je malý panel v ľavej časti editora, ktorý zobrazuje malú ikonu vedľa označených riadkov.

  Značku môžete nastaviť alebo odstrániť na viditeľný riadok kliknutím ľavým tlačidlom myši na okraj ikony vedľa riadku.

  Zobrazenie okraja ikony je možné prepnúť pomocou Zobraziť Zobraziť okraj ikony.

Panel čísel riadkov

  Panel čísiel riadkov zobrazuje čísla riadkov pre všetky viditeľné riadky v dokumente.

  Zobrazenie panelu čísiel riadkov je možné prepnúť pomocou menu Zobraziť Zobraziť čísla riadkov.

### Tiež v tejto kapitole.

- Navigácia v texte

- Práca s výberom

- Kopírovanie a vkladanie textu

- Hľadanie a náhrada textu

- Použitie značiek

- Automatické zalamovanie textu

## Navigácia v texte

Táto kapitola ešte nie je napísaná.

## Práca s výberom

Existujú dva základné spôsoby výberu v &kate;: pomocou myši a pomocou klávesnice.

Pre výber pomocou myši držte ľavé tlačidlo myši a ťahajte kurzor od miesta, kde má výber začínať, až na miesto, kde má končiť. Týmto ťahaním sa text označí.

Dvojitým kliknutím na slovo ho vyberiete.

Trojitým kliknutím na riadok ho vyberiete.

Ak pri kliknutí držíte &Shift;, text sa označí:

- Ak ešte nie je nič označené, označí sa text od pozície kurzoru po pozíciu kurzoru myši.

- Ak je niečo označené, od a vrátane už označeného text až po kurzor myši.

Ak vyberáte text pomocou ťahania myši, označený text sa skopíruje do schránky a je možné ho kliknutím stredného tlačidla myši vložiť do editora alebo inej aplikácie, do ktorej ho chcete vložiť.

Výber klávesnicou urobíte tak, že držíte kláves &Shift; a pomocou navigačných kláves (šipky, Page Up, Page Down, Home a End prípadne v kombinácii s &Ctrl;) presúvate textový kurzor a tým predlžujete výber.

Prečítajte si aj kapitolu Navigácia v texte.

Na kopírovanie aktuálneho výberu použite položku menu Upraviť Kopírovať alebo klávesovú skratku (štandardne &Ctrl;C).

Na zrušenie aktuálneho výberu použite položku menu Upraviť Zrušiť výber, klávesovú skratku (štandardne &Ctrl;&Shift;A), alebo kliknite ľavým tlačidlom myši niekde v editore.

### Použitie blokového výberu

Ak je blokový výber zapnutý, môžete v texte vyberať text vertikálne, čo znamená výber niekoľkých stĺpcov z viacerých riadkov. To sa napríklad hodí pre text formátovaný pomocou tabulátorov.

Blokový výber je možné prepnúť pomocou Upraviť Prepnúť výber bloku. Štandardná klávesová skratka je F4).

### Použitie prepisovania výberu

Ak je zapnuté prepisovanie výberu, písanie alebo vkladanie textu do výberu spôsobí nahradenie výberu. Ak zapnutý nie je, nový text sa pridá na pozíciu kurzoru.

Prepisovanie výberu je štandardne zapnuté.

Pre zmenu tohto nastavenia použite stránku Výber v konfiguračnom dialógu.

### Použitie stáleho výberu

Ak je zapnutý stály výber, písanie textu alebo presun kurzoru nespôsobí zrušenie výberu. To znamená, že môžete kurzor presunúť preč od označeného textu a aj písať.

Stály výber je štandardne vypnutý.

Stály výber je možné zapnúť v stránke Výber v konfiguračnom dialógu.

Ak je zapnutý stály výber aj prepisovanie výberu, písanie a vkladanie textu v prípade, že je kurzor vo výbere spôsobí, že sa vybraný text nahradí písaným a výber sa zruší.

## Kopírovanie a vkladanie textu

Na kopírovanie textu ho najprv vyberte a použite položku menu Upraviť Kopírovať. Ak vyberiete text pomocou myši, automaticky sa navyše skopíruje aj do schránky.

Pre vloženie textu zo schránky použite menu Upraviť Vložiť.

Okrem toho je možné text označený myšou vložiť na dané miesto kliknutím stredným tlačidlom myši.

Ak používate prostredie &kde;, môžete sa dostať k predchádzajúcemu kopírovanému textu z ľubovoľnej aplikácie pomocou ikony &klipper; v systémovej lište &kicker;.

## Hľadanie a náhrada textu

### Dialógy Nájsť text a Nahradiť text

Dialógy pre hľadanie a nahradenie textu v &kate; sú dosť podobné až na to, že dialóg pre nahradenie umožňuje zadanie textu, ktorým sa má nájdený text nahradiť spolu s pár ďalšími možnosťami.

V dialógoch máte k dispozícii tieto možnosti:

Text na hľadanie

  Toto je miesto, kam sa zadáva hľadaný text. To, ako sa tento text chápe, závisí od niektorých možností popísaných nižšie.

Regulárny výraz

  Ak je táto voľba zapnutá, hľadaný text sa chápe ako regulárny výraz. Tlačidlo pre použitie grafického nástroja pre vytvorenie a úpravu regulárnych výrazov sa v tom prípade povolí.

  Podrobnosti nájdete v kapitole Regulárne výrazy.

Rozlišovať veľkosť

  Ak je zapnutá, hľadanie nebude rozlišovať veľkosť písmen.

Len celé slová

  Ak je zapnutá, hľadanie bude úspešné iba ak je na oboch koncoch nájdeného textu okraj slova, čo znamená, že tam nie je ani písmeno ani číslica. Buď tam je iný znak alebo koniec riadku.

Od začiatku

  Ak je zapnutá, hľadanie začne na začiatku prvého riadku dokumentu, inak začne od pozície kurzoru.

Hľadať dozadu

  Ak je zapnutá, hľadanie bude smerovať hore od miesta začiatku, buď od pozície kurzoru, alebo od konca v prípade, že je zapnutá aj voľba Od začiatku.

Dialóg Nahradiť text poskytuje ďalšie možnosti:

Nahradiť

  To je miesto, kam zadať nový text, ktorý má nahradiť ten hľadaný.

Vybraný text

  Táto voľba nie je aktívna v prípade, že nie je vybraný text alebo ak je zapnuté Pýtať sa pri nahradení. Ak je zapnutá, všetky nájdené texty v označenom textu budú nahradené.

Pýtať sa pri nahradení

  Ak je voľba zapnutá, pri každom nájdení textu sa zobrazí malý dialóg s otázkou, čo sa má urobiť. Obsahuje tieto možnosti:

  Áno

    Týmto nahradíte aktuálne nájdený text (je v editore označený).

  Nie

    Týmto preskočíte momentálne nájdený text a bude sa hľadať ďalej.

  Všetky

    Týmto zrušíte ďalšie otázky a všetky ďalšie nájdené texty sa automaticky nahradia.

  Zavrieť

    Týmto preskočíte momentálne nájdený text a ukončíte hľadanie

Pri hľadaní regulárneho výrazu momentálne nie je možné zapnúť minimálne hľadanie. Bude pridané v budúcich verziách &kate;.

### Hľadanie textu

Aby ste našli text, spustite dialóg Nájsť text pomocou &Ctrl;F alebo z menu Upraviť Nájsť.... Zadajte hľadaný text a stlačte Ok. Ak sa nič nenájde až po koniec dokumentu (buď od pozície textového kurzoru alebo od začiatku dokumentu), objaví sa výzva, či sa má pokračovať od začiatku dokumentu (alebo od konca v prípade hľadania dozadu).

Ak sa text nájde, označí sa a dialóg Nájsť text sa skryje, ale nebojte sa, ďalšie hľadanie je veľmi jednoduché:

Pre hľadanie ďalšieho textu, ktorý odpovedá hľadanému, použite menu Upraviť Hľadať ďalej alebo stlačte F3.

Pre hľadanie ďalšieho textu v opačnom smere použite menu Upraviť Hľadať predchádzajúci alebo stlačte &Shift;F3.

Ak sa text nenájde pred dosiahnutím začiatku alebo konca dokumentu, objaví sa výzva, či sa má pokračovať z druhého konca.

### Náhrada textu

Pre nahradenie textu spusťte dialóg Nahradiť text pomocou Upraviť Nahradiť alebo pomocou &Ctrl;R. Zadajte hľadaný text a prípadne text, ktorým chcete nájdený nahradiť (ak ho necháte prázdny, nájdený text sa nahradí pomocou ""). Nastavte možnosti a stlačte Ok.

Ak používate regulárny výraz pre hľadanie textu, môžete použiť spätné referencie pre využitie nájdeného textu v vzorkách, ktoré sú vo výraze v zátvorkách.

Podrobnosti nájdete v kapitole .

## Použitie značiek

Značky umožňujú označiť niektoré riadky, aby ste ich rýchlo našli.

Značku môžete nastaviť alebo odstrániť dvoma spôsobmi:

- Presunom kurzoru na daný riadok a aktivovaním príkazu menu Záložky Prepnúť značku (&Ctrl;B).

- Kliknutím na okraj ikon vedľa daného riadku.

Značky sú dostupné v menu Záložky. Jednotlivé značky sú dostupné ako položky menu označené číslom riadku, kde je značka, a pomocou pár prvých slov textu na riadku. Pre presun kurzoru na začiatok riadku so značkou otvorte menu a vyberte značku.

Ak je zapnutá voľba Znovu otvoriť súbory v dialógu nastavenia (alebo &kate; spustil správca sedenia), vaše značky sa pri otvorení dokumentu obnovia.

## Automatické zalamovanie textu

Táto funkcia umožňuje jednoduché formátovanie textu: text bude zalomený tak, že riadok nikdy nepresiahne maximálny počet znakov ak neobsahuje dlhšie jedno slovo, ktoré sa nedá rozdeliť.

Pre zmenu tohto použite voľbu Zalamovanie slov v stránke editora v konfiguračnom dialógu.

Pre nastavenie maximálnej dĺžky riadku (počet znakov na riadku), použite Zalamovať riadky na na stránke Editor v konfiguračnom dialógu.

Ak zapnuté, má tento efekt:

- Pri písaní bude editor automaticky vkladať pevné konce riadkov za každý posledný prázdny znak na pozícii pred dosiahnutím maximálneho počtu znakov.

- Pri načítavaní dokumentu editor bude zalamovať text podobne, takže riadky nebudú dlhšie ako zadaná maximálna dĺžka, ak text obsahuje prázdne znaky, ktoré umožňujú zalomenie.

Pri hľadaní regulárneho výrazu momentálne nie je možné zapnúť zalamovanie riadkov pre typy dokumentov alebo ho zapnúť alebo vypnúť pre jednotlivé dokumenty. Bude opravené v budúcich verziách &kate;.